[image: znak Mesta Trnavy]Mestské zastupiteľstvo mesta Trnava
19-5/9/2
19. zasadnutie	Bod programu MZ č.: 5
MZ mesta Trnava	Materiál č.: 9
9. 12. 2025
[bookmark: _Hlk210841670]Spôsob prevodu pozemku na Ulici Horné bašty v Trnave
(uznesenie č. 1)

Číslo spisu: 49551/2025

Návrh uznesenia
k spôsobu prevodu pozemku na Ulici Horné bašty v Trnave
Mestské zastupiteľstvo mesta Trnava po prerokovaní:
Schvaľuje
a) ako trvale prebytočný nehnuteľný majetok mesta - pozemok parcela registra „C“ č. 399/13, druh pozemku zastavaná plocha a nádvorie s výmerou 1m2, zapísaný na LV č. 13890, v k. ú. Trnava, v meste Trnava, v súlade s § 4 ods. 1 písm. c) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len „Zásad“) pričom ide o prebytočnosť majetku za ktorý mesto získa protihodnotu vo forme kúpnej ceny pri predaji tohto prebytočného majetku mesta
b) spôsob prevodu vlastníctva nehnuteľného majetku mesta z dôvodu hodného osobitného zreteľa v zmysle § 9a ods. 15) písm. f) zákona č. 138/1991 Zb. o majetku obcí v znení neskorších predpisov a v znení § 5 ods. 2 písm. a), b), c) a i) Zásad, spočívajúci v tom, že sa jedná o predaj jedného metra štvorcového , ktorý bezprostredne susedí s pozemkom žiadateľov, bude sa na ňom realizovať výstavba želiarskeho domčeka a vzhľadom na výmeru a tvar pozemku je predpoklad, že iný vlastník by nevedel účelne tento pozemok využiť.:
· pozemok parcela registra „C“ č. 399/132 druh pozemku zastavaná plocha a nádvorie s celkovou výmerou 1m2, zapísaný na LV č. 13890, v k. ú. Trnava v meste Trnava vo vlastníctve Mesta Trnava za cenu 590; podľa odborného stanoviska zo dňa 20.10.2025 vypracovaného Monikou Š. znalkyňou v odbore stavebníctvo, odhad hodnoty nehnuteľností, bola všeobecná hodnota pozemku stanovená na sumu 590,- eur do výlučného vlastníctva   žiadateľov Ľuboša Š. a Blaženy Š., nadpolovičnou väčšinou prítomných poslancov mestského zastupiteľstva.


Zásady hospodárenia a nakladania s majetkom Mesta a s majetkom štátu, ktorý Mesto užíva, sú verejne dostupné na https://www.trnava.sk/stranka/zasady-hospodarenia a vyhlasuje, že uvedený dôvod hodný osobitného zreteľa je v súlade s týmito Zásadami. 
Všetky požiadavky zákonnej úpravy boli splnené.
Ukladá
Mestskému úradu v Trnave: 
Odbor majetkový – pripraviť na najbližšie zasadnutie MZ schválenie prevodu nehnuteľného majetku mesta v zmysle výrokovej časti tohto uznesenia postupom podľa zákona č. 138/1991 Z. z. a Zásad

Dôvodová správa
Mesto Trnava, MsÚ v Trnave obdržal dňa 19.09.2025 žiadosť Ľuboša Š. a Blaženy Š. o odkúpenie pozemku parcela č. 399/13 s výmerou 1m2, druh pozemku zastavaná plocha a nádvorie, zapísaná na LV č. 13890 vo vlastníctve Mesta Trnava.
Žiadatelia uviedli, že na vedľajšom pozemku p. č. 400 plánujú realizovať výstavbu želiarskeho domčeka ( ako dostavbu jestvujúcej zástavby želiarskych domčekov) v zmysle Územného plánu mesta Trnava. K žiadosti bolo dňa 27. 10. 2025 žiadateľmi doložené odborné stanovisko na stanovenie všeobecnej hodnoty pozemku p. č. 399/13. Všeobecná hodnota bola určená na sumu 590,- eur/m2.
K žiadosti sa kladne vyjadril odbor územného rozvoja a koncepcií. Vo svojom vyjadrení odporúča odpredaj pozemku p. č. 399/13 k. ú. Trnava, na Ulici Horné bašty. Ďalej uvádza, že pozemok v zmysle platného ÚPN CMZ je parcela určená na zástavbu pri hradbách na mieste bývalého želiarskeho domu. Mesto v budúcnosti po dostavbe objektu nebude mať možnosť využiť predmetnú parcelu s výmerou 1 m2 pre svoje účely.
Prevod majetku (predaj pozemku) z dôvodu hodného osobitného zreteľa schváleného trojpätinovou väčšinou všetkých poslancov je možný v zmysle § 9a, ods. 15 písm. f) zákona č. 138/1991 Z. z. o majetku obcí v znení neskorších predpisov a na základe § 5 ods. 2. písm. a), b) c), a i) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len „Zásada“), spočívajúci v tom, že sa jedná o predaj jedného metra štvorcového, ktorý bezprostredne susedí s pozemkom žiadateľov, bude sa na ňom realizovať výstavba želiarskeho domčeka a vzhľadom na výmeru a tvar pozemku je predpoklad, že iný vlastník by nevedel účelne tento pozemok využiť.
Pri prevode majetku (predaj pozemku) z dôvodu hodného osobitného zreteľa v zmysle § 9a, ods. 15 písm. f) zákona č. 138/1991 Z. z. o majetku obcí v znení neskorších predpisov, mestské zastupiteľstvo podľa § 9 ods. 2 písm. a) zákona o majetku obcí schvaľuje spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku a súčasne vrátane zdôvodnenia osobitného zreteľa prevodu v zmysle § 5 ods. 2. písm. a), b), c) a i) Zásad hospodárenia a nakladania s majetkom Mesta a s majetkom štátu, ktorý Mesto užíva, spočívajúci v tom, že sa jedná o predaj jedného metra štvorcového, ktorý bezprostredne susedí s pozemkom žiadateľov, bude sa na ňom realizovať výstavby želiarskeho domčeka a vzhľadom na výmeru a tvar pozemku je predpoklad, že iný vlastník by nevedel účelne tento pozemok využiť. Z tohto dôvodu je predmetný pozemok pre mesto prebytočný. V zmysle § 4 ods. 4 Zásad, o prebytočnosti majetku mesta rozhoduje príslušný orgán mesta najneskôr pri schvaľovaní majetkového úkonu t. j. o predaji pozemku. 
Majetková komisia na svojom zasadnutí 18.11.2025 vyššie uvedené prerokovala a  odporučila mestskému zastupiteľstvu súhlasiť s predajom pozemku parcela registra „C“ č. 399/13 s výmerou 1m2 z vlastníctva Mesta Trnava do vlastníctva žiadateľov  Ľuboša Š. a Blaženy Š. za cenu stanovenú odborným stanoviskom na stanovenie všeobecnej hodnoty pozemku vo výške 590,- eur s tým, že návrh na vklad do katastra nehnuteľností zabezpečia žiadatelia a taktiež budú znášať náklady spojené s vkladom do katastra nehnuteľností. 
Na prijatie uznesenia je potrebný súhlas nadpolovičnej väčšiny poslancov prítomných na rokovaní MZ mesta Trnava.


Prílohy
Obrázok 1

